  Майя Бывальцева Можга ёросысь Сардан станциын нылпи садэз пуктон ужъёсты быдэстон понна 67 миллион манет вуоз. Росси кивалтэтлэн тӧроеныз Михаил Мишустинэн кинюртэм косэмъя, 1,5 аресысен 3 аресозь покчиослы нылпи садъёс пуктыны Россиысь сизьым улосвылъёс ватсаса 917,2 миллион манет басьтозы. Со сярысь Удмуртиысь тӧролэн но кивалтэтлэн пресс-службазы ивортӥз. Ты дырозь отын пу нылпи сад вал. Анай-атайёс туж трос куронъёс но ӝожтӥськонъёс гожъязы. Ми нылпи садэз пуктыны но со дыре ик коньдон басьтон понна объектэз йӧскалык ӵектосэ пыртыны луонлыкъёс пумысен федерал тӧрлыкен кенешыны кутским Александр Бречалов, Удмуртилэн тӧроезМожга ёрос администрациысь дышетонъя управленилэн кивалтӥсез Елена Тарасова верамъя, выль нылпи сад 50 интылы чакламын. Отын кык группа, физкультурая зал, эм висъет, кӧлан интыос, шудон висъетъёс, туала куронъёслы тупась сиськонни луоз. Объектлэн дуныз 76 миллион манетлэсь трос. Нылпи садлэн вуж пу юртэз куашкан калэ вуэмен лыдъямын. Нылпиосты пӧртэм интыосысь мукет ужъюртъёсы люкылӥзы. Табере выль нылпи садлэсь усьтӥськемзэ чидатэк возьмаськом Елена Тарасова, Можга ёрос администрациысь дышетонъя управленилэн кивалтӥсезНылпи садэз «Демография» йӧскалык ӵектос улсын пукто. Юртэз 2022-тӥ арын нырысетӥ кварталын уже кутыны чакламын. Туннэ Удмуртиын 3-7 аресъем пиналъёслы ваньзылы нылпи садъёсын интыос вань. 2 толэзьысен 3 аресозь покчиослы – 93,76 процентэзлы. Таяз арын элькунын «Демография» йӧскалык ӵектосъя пӧртэм ёросъёсын но каръёсын 14 объектъёс пукто, отын 1 сюрс 410 инты луоз.  Тегъёс: Можга Удмуртия коньдон дӥськут лэсьтськон АлександрБречалов  